open-index/open-wikipedia-markdown huggingface dataset:
Նադին Սալամե

**Նադին Սալամե** (, ), պաղեստինցի դերասանուհի, որն իր կյանքի մեծ մասն ապրել և աշխատել է Սիրիայում։

## Ընտանիք և մանկություն
Նախքան Լիբանան գնալը նրա ընտանիքը ապրում էր Աքքայում, Պաղեստին։

Նրա հայրը՝ Նաբիլ Սալամեն, Պաղեստինի ազատության կազմակերպության (ՊԱԿ) ակտիվիստ էր։ Սկզբում համագործակցում էր Յասեր Արաֆաթի ՖԱԹՀ կուսակցության հետ, իսկ ավելի ուշ համահիմնադրել է ծայրահեղական «Սև սեպտեմբեր» պաղեստինյան ռազմատենչ կազմակերպությունը http://weekly.ahram.org.eg/2003/666/op11.htm ։ 1982 թվականին Լիբանանում Իսրայելի զորքի ներխուժման ժամանակ հայրը անհետ կորել էր (ընտանիքի և ընկերների ենթադրությամբ` նրան գերեվարել են իսրայելցիները)։ Այս իրադարձությունից հետո նա անհետ կորած էր համարվում, իսկ այդ ժամանակ Նադինը բոլորում էր իր երեք տարեկանը։

Պատերազմը ստիպեց նրան իր մոր և քույրերի հետ միասին մեկնել Սիրիա։ Դամասկոսում սովորել է Թատերական արվեստի բարձրագույն ակադեմիայի դերասանական ֆակուլտետում։ Նրան դասավանդել են սիրիացի այնպիսի հայտնի դերասանուհիներ, ինչպիսիք են Նայլա ալ-Ատրաշին և Ջիհադ Սա’դը։

## Դերասանական կարիերա
Քոլեջի առաջին կուրսում Նադինը նկարահանվել էր սիրիացի հայտնի ռեժիսոր Նաջդատ Անզուրի «ալ-Քավասիր» հեռուստասերիալում։ Այն 29 էպիզոդից բաղկացած ֆանտազիա ժանրի սերիալ է, որը պատմում էր Միջնադարյան Արաբիայում ասպետության, պատերազմի, սիրո և միջցեղային հակամրտությունների մասին (թրայբալիզմ)։ Այստեղ նա խաղում էր Զումուրուդայի դերը։ Դրանից հետո նա խաղացել է մի պիեսում, երկու հեռուստատեսային ֆիլմում, մեկ կինոֆիլմում, և տասից ավելի հեռուստասերիալներում։

## Արտաքին հղումներ
* Պաշտոնական կայքը 
*  
* *[http://weekly.ahram.org.eg/2003/666/op11.htm  Playing the popularity game] * (27 նոյեմբերի, 2003)․ հոդված Սամի Մուբայեդի կողմից Եգիպտոսի Ալ-Ահրամ շաբաթաթերում, որը պատմում է նրա հոր՝ Նաբիլ Սալամեի և նրա անհետացման մասին։

### Ծանոթագրություններ

Կատեգորիա:Պաղեստինցի դերասանուհիներ
Կատեգորիա:21-րդ դարի պաղեստինցի դերասանուհիներ
Կատեգորիա:20-րդ դարի պաղեստինցի դերասանուհիներ
Կատեգորիա:Պաղեստինցի հեռուստատեսային դերասանուհիներ
Կատեգորիա:Պաղեստինյան արմատներով սիրիացիներ
Կատեգորիա:Դամասկոսի համալսարանի շրջանավարտներ
Ուրոշ Սպայիչ

**Ուրոշ Սպայիչ** (; ), սերբ ֆուտբոլիստ, ռուսական «Կրասնոդար» ակումբի և Սերբիայի հավաքականի պաշտպան։

## Ակումբային կարիերա
Ուրոշ Սպայիչը Բելգորոդի «Ցրվենա Զվեզդա» ակումբի սան է։ 2010 թվականի հոկտեմբերի 27-ին Ուրոշը կատարել է իր նորամուտը հիմնական թիմի կազմում՝ փոխարինման դուրս գալով Սերբիայի գավաթի խաղարկության՝ «Բորաց» ակումբի դեմ խաղում։ Խաղային պրակտիկա ստանալու համար 2011 թվականին վարձավճարով սկսել է հանդես գալ «Սոպոտ» ակումբի կազմում, որը «Ցրվենա Զվեզդայի» ֆարմ ակումբն է։ Սերբիայի առաջնության երրորդ լիգայում մեկուկես տարվա ընթացքում անցկացրել է ընդամենը 34 հանդիպում։ 2012 թվականի  ամռանը Սպայիչը վերադարձել է «Ցրվենա Զվեզդայի» կազմ։ Եվրագավաթներում իր նորամուտը կատարել է Եվրոպայի լիգայի որակավորման փուլի՝ ֆրանսական «Բորդո» ակումբի դեմ խաղում։

2013 թվականի հուլիսին նա տեղափոխվել է ֆրանսական «Թուլուզ» ակումբ. տրանսֆերի արժեքը կազմել է 1,5 միլիոն եվրո։ Օգոստոսի 10-ին կատարել է իր նորամուտը Լիգա 1-ում՝ մասնակցելով «Վալենսյեն» ակումբի հետ խաղին։ Հանդիպման 35-րդ րոպին նա հեռացվել է դաշտից վերջին հույսի խախտման համար հանդիպման մրցավարի սխալի պատճառով,  քանի որ կանոնները խախտել էր նրա թիմակից Ստիվ Յագոն։ 2013/2014 մրցաշրջանում անցկացրել է 23 հանդիպում ամբողջ առաջնության ժամանակ՝ կարևոր տեղ զբաղեցնելով ակումբի պաշտպանությունում։ Հաջորդ մրցաշրջանում նա պակաս հաջողություն է ունեցել։ Հաճախակի վնասվածքների պատճառով նա այդ մրցաշրջանում անցկացրել է 17 հանդիպում

2008 թվականի մայիսի 26-ին Սպայիչը պայմանագիր է կնքել «Կրասնոդար»  ակումբի հետ։ Պայմանագիրը նախատեսված է մինչև 2023 թվականը։

## Կարիերան հավաքականում
Սերբիայի մինչև 19 տարեկանների հավաքականի կազմում Սպայիչը մասնակցել է Էստոնիայում կայացած Եվրոպայի պատանեկան առաջնությաններում։ Նա մասնակցել է իր թիմի բոլոր երեք հանդիպումներին։

2015 թվականի մայիսին ընդգրկվել է Սերբիայի երիտասարդական հավաքականի հայտացուցակում՝ մասնակցելու Չեխիայում անցկացվելիք Եվրոպայի երիտասարդական առաջնությանը, որտեղ նա մասնակցել է հավաքականի բոլոր երեք խաղերին։

2015 թվականի սեպտեմբերի 4-ին կատարել է իր նորամուտը ազգային հավաքականի կազմում` 2016 թվականի Եվրոպայի առաջնության որակավորման փուլի շրջանակներում մասնակցելով Հայաստանի դեմ հանդիպմանը։

2018 թվականին Ուրոշն ընդգրկվել է Սերբիայի հավաքականի հայտացուցակում՝ մասնակցելու Ռուսաստանում կայանալիք աշխարհի առաջնությանը, բայց մրցաշարում իր թիմի բոլոր երեք խաղերի ժամանակ գտնվել է պահեստայինների նստարանին։

## Ծանոթագրություններ

## Արտաքին հղումներ
* Биография и статистика на сайте сборной Сербии по футболу (серб.)
* 
* 
* 

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Անդերլեխտի ֆուտբոլիստներ
Կատեգորիա:Թուլուզի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Սերբ ֆուտբոլիստներ
Կատեգորիա:Սերբիայի հավաքականի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ցրվենա Զվեզդայի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ֆեյենորդի ֆուտբոլիստներ
Կատեգորիա:Բեյցզին Գուանի ֆուտբոլիստներ
Խավզա

**Խավզա**, գյուղ (ավան, քաղաք) Արևմտյան Հայաստանում, Սեբաստիայի վիլայեթի Խավզայի գավառակում։ Գտնվում էր Մարզվան քաղաքի մոտ։

## Առողջարաններ
Բնակավայրը հայտնի էր իր բուզիչ ջերմուկներով, որոնց վրա կառուցված էին հանքային բաղնիքներ։ Այստեղ բուժման էին գալիս Սամսոն, Ամասիա, Մարզվան քաղաքներից և այլ վայրերից։

## Բնակչություն
XIX դարի վերջին ուներ 120 տուն, որից 15-ը՝ հայկական։ Ըստ մեկ այլ տվյալների XX դարի սկզբին բնակավայրը քաղաք էր և ուներ 600 տուն բնակիչ։ Բնակչության մեծամասնությունը թուրքեր և հույներ էին, որից 48 տունը՝ հայեր։

## Պատմամշակութային կառույցներ
Խավզան ուներ հայկական եկեղեցի։

## Կրթություն
Գյուղում գործում էր երկսեռ հայկական դպրոց։

## Տես նաև
* Սեբաստիայի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Փարիզի արդարադատության պալատ

**Արդարադատության պալատ** (), շենք Սիտե կղզու վրա, Փարիզում։ Նախկինում հայտնի էր **Սիտեի պալատ ** () անվամբ։

Ավելի հին շենքերի՝ Սենտ Շապել մատուռի և նախկին թագավորական ամրոցի՝ Կոնսերժերի, որը հետագայում վերածվել է բանտի կազմում է ճարտարապետական ամբողջություն, որը զբաղեցնում է ավելի քան երեք կղզի։

Ժամանակակից շենքերը կառուցվել են թագավորական պալատի տարածքում, 1857-1868-ական թվականներին, ճարտարապետներ Ժոզեֆ Լուի Դյուկայի և Օնորե Դոմեի նախագծով (նախագիծը առաջարկվել էր 1840-ական թվականներին, բաց հետաձգվել է 1848 թվականի Ֆրանսիական հեղափոխության պատճառով։ Շենքը զարդարված է Բոնասյո Ժան Մարիի քանդակներով։ 1868 թվականի հոկտեմբերին տեղի է ունեցել ամրոցի հանդիսավոր բացումը, բարոն Օսմանի գլխավորությամբ.

Մինչև օրս ամրոցում շարունակում են աշխատել ֆրանսիական դատական հիմնարկները, այդ թվում՝ Վճռաբեկ և Բողեքարկման դատարանները։ Գլխավոր մուտքը գտնվում է արևելյան ճակատում։

### Դատական գործընթացներ
մինի|Արդարադատության ամրոցը, տեսարան հարավից
Ֆրանսիայում դատական գործընթացները հանրային են և գրավում են բազմահազարանոց հանդիսատեսի։ Արդարադատության դատարանի ամենահնչեղ գործընթացները.

* 1880 թվական — Սառա Բեռնարի նկատմամբ դատական գործընթաց, այն բանի համար, որ նա խզել է Կոմեդի ֆրանսեզի հետ կնքած ցմահ պայմանագիրը։
* 1893 թվական — Պանամայի սկանդալ
* 1898 թվական — քաղաքական գործընթաց Էմիլ Զոլայի նկատմամբ, իր մեծանուն «Ես մեղադրում եմ» պամֆլետի համար։
* 1906 թվական — Դրեյֆուսի դատը
* 1917 թվական — մեղադրվել է լրտեսության մեջ և դատապարտվել մահապատժի պարուհի և լրտես Մատա Հարին։
* 1932 թվական — Ֆրանսիայի նախագահ Պոլ Դումերի սպանության համար դատապարտվել է ռուս էմիգրանտ Պավել Գորգուլովը։
* 1945 թվական — մարշալ Անրի Ֆիլիպ Պետենի դատը, թշնամուն գործակցելու պատճառով։

## Ծանոթագրություններ

Կատեգորիա:1868 հիմնադրումներ
Կատեգորիա:Փարիզի տեսարժան վայրեր
Ֆաթիմա Շահ

**Ֆաթիմա Շահ** (Ֆաթիմա Շա, ), բժիշկ, սոցիալական աշխատող և կույրերի փաստաբան Պակիստանում։ Պակիստանի կույրերի ասոցիացիայի հիմնադիր (ՊԿԱ), Կանանց համապակիստանյան ասոցիացիայի հիմնադիր անդամներից։ Ֆաթիման առաջին կինն էր, որը դարձել է Կույրերի միջազգային ֆեդերացիայի նախագահ։

## Կենսագրություն
Ֆաթիմա Շահը ծնվել է 1914 թվականին Բհերայում, ուսյալ ընտանիքում։ Հայրը՝ Աբդուլ Մաջիդ Կուրեշին, Ալիգարհի իսլամական համալսարանի մաթեմատիկայի ֆակուլտետի նախկին դեկան։ Ունեցել է 12 քույր և եղբայր։ Ընդունվել է Դելիի Լեդի Հարդինջի բժշկական քոլեջ MacDonald բարեգործական կրթաթոշակով։

Աշխատել է Դուֆերեն հոսպիտալում, եղել է տնային վիրաբույժ։ 1937 թվականին ամուսնացել է գորախպուրցի հայտնի Ջավադ Ալի Շահի հետ։ Ամուսնությունից հետո չի աշխատել։ Զույգն ունեցել է երկու աղջիկ։ 1947 թվականին բաժանումից հետո վերադարձել է Պակիստան, բայց չի կարողացել հետ գնալ՝ երկու երկրների միջև քաղաքական հակամարտության պատճառով։

1947 թվականից Շահը զբաղվել է անկախությունից հետո Հնդկաստանից Պակիստան գաղթած փախստական կանանց վերականգնման հարցերով։ Շահը 1949 թվականին հիմնադրված Կանանց համապակիստանյան ասոցիացիայի հիմնադիր անդամներից է։ Շահը Կարաչիի քաղաքացիական հոսպիտալում եղել է առաջատար գինեկոլոգ, նախքան 1954 թվականին տեսողության խանգարումը, ամբողջությամբ կուրացել է 1957 թվականին։

1960 թվականին Ֆաթիման հիմնադրել է Պակիստանի կույրերի ասոցիացիան։ Մինչև 1984 թվական, նախքան թոշակի անցնելը նախագահել է ասոցիացիան։

Ուսման նպատակով Ռաանա Լիակատ Ալի Խանը Ֆաթիմային ուղարակել է ԱՄՆ։ 1964 թվականին Ֆաթիման այցելել է Այովա` ուսանելու կույրերի համար նախատեսված պետական ծրագրերը։ ԱՄՆ-ում դարձել է Նյու Յորքի Կույրերի միջազգային ֆեդերացիայի հիմնադիր անդամներից, եղել ֆեդերացիայի երկրորդ փոխնախագահը։

Պակիստան վերադառնալով՝ նա լոբբինգ է արել Պակիստանի կառավարությանը` հեռացնելու առողջապահական դրույթը, որով հաշմանդամները զրկվում էին աշխատանքից։ Նա նաև կոչ է արել կառավարությանը Բրեյլի գրերը պաշտոնապես ներկայացրել Պակիստանում։

Դոկտոր Շահը կազմակերպել է Պակիստանի հաշմանդամների ժողովրդական ֆեդերացիան` որպես հաշմանդամների միջազգային կազմակերպության ազգային մասնաճյուղ և դարձել է համաշխարհային խորհրդի անդամ։ Նա կարևոր դերակատարություն է ունեցել Կույրերի համաշխարհային միության ստեղծման գործում, եղել համաշխարհային անդամ։

Մահացել է 2002 թվականի հոկտեմբերի 12-ին։ Թաղված է Կարաչիի Պաշտպանության գերեզմանատանը։

## Մրցանակներ
Սոցիալական ծառայությունում իր աշխատանքի համար թագուհի Եղիսաբեթ II-ի թագադրման կապակցությամբ արժանացել է Բրիտանական կայսրության շքանշանի։ Արժանացել է նաև Takeo Iwahashi մրցանակի Գյոթեբորգում, Շվեդիա, կույրերի հետ կազմակերպությունների հետ աշխատանքի համար։ Պակիստանի կառավարության կողմից արժանացել է Գերազանցության մեդալի (Tamgha-i-Imtiaz):

## Ընտրված հրապարակումներ
* Disability: Self Help and Social Change. 1996. OCLC 264972608.
* Sunshine & Shadows: The Autobiography of Dr. Fatima Shah. Raihana A. Hasan. Karachi: Ferozsons. 1999. ISBN 9789690015624.

## Ծանոթագրություններ

## Արտաքին հղումներ
* Interview with Shah (2010 video in Urdu)

Կատեգորիա:Պակիստանցի մանկաբարձներ
Կատեգորիա:Պակիստանցի գինեկոլոգներ
Կատեգորիա:Պակիստանցի ակտիվիստներ
Կատեգորիա:Պակիստանցի գրողներ
Կատեգորիա:Կույրեր
Կատեգորիա:Հաշմանդամության իրավապաշտպաններ
Կատեգորիա:Պակիստանցի կին գրողներ
Կատեգորիա:Պակիստանցի բժիշկներ
Սատանայի այգիներ

**Սատանայի այգիներ**, տարածքներ ամազոնյան անտառներում, որտեղ աճում են միայն մեկ տեսակի ծառեր (*Duroia hirsuta*) և ուրիշ ոչ մի այլ տեսակի ծառեր չեն հանդիպում։ Անվանումը գալիս է բնիկների հավատալիքներից, որոնք համարում էին, որ այդ վայրերում ապրում է Չուլյաչակիի () չար անտառային ոգին։

Ավելի վաղ ենթադրվում էր, որ «այգիների» ձևավորումը կապված է այլ բույսերի տեսակների *Duroia hirsuta*-ի ալերոպաթիկ ազդեցության հետ։ Սակայն 2005 թվականին Սթենֆորդի համալսարանի կենսաբանները հաստատեցին, որ  «այգիների» ձևավորումը հիմնված է *Duroia hirsuta*-ի և մրջյունների սիմբիոզի հիման վրա։ Ինչպես ցույց տվեցին սատանայի այգիերում այլ բույսեր տնկելու փորձերը, այդտեղ տնկած մրցակցային բույսերը Myrmelachista schumanni («լիմոնային մրջյուններ») տեսակի աշխատող մրջյունները ոչնչացնում են այլ տեսակի կանաչ ծիլերը՝ թողնելով միայն *Duroia hirsuta*-ն, որմ արձակում է մրջնաթթու, որպես հերբիցիդ։ Այս եղանակով մրջյունները իրենց սիրելի ծառերին հնարավորություն են տալիս աճելու ազատ աառանց մրցակցության։ Մրջյուններն օգտագործում են *Duroia hirsuta*-ի խոռոչները բներ պատրաստելու համար։ Արդյունքները ցույց են տվել, որ «այգիների» մակերեսը մեծանում է տարեկան մոտավորապես 0,7 %-ով։ Աշխատող մրջյունների քանակը մեծ գաղութներում հասնում է մոտավորապես 3 000 000-ի, իսկ մայրերի քանակը՝ 15 000-ի։ Մեզ հայտնի ամենամեծ «Սատանայի այգիները», որտեղ կան թվով 328 ծառեր, կենսաբանների գնահատմամբ ունի 800 տարվա պատմություն։

## Ծանոթագրություններ

## Արտաքին հղումներ
* Կենսաբանները գուշակել են սատանայի այգիների գաղտնիքը 

Կատեգորիա:Սիմբիոզ
Կատեգորիա:Ամազոն
Կատեգորիա:Անտառտնտեսություն
Կատեգորիա:Ամազոնի ավազան
Կատեգորիա:Բույսերի էկոլոգիա
Սեննեկ

**Սեննեկ**, քաղաք Արևմտյան Հայաստանում, Սեբաստիայի վիլայեթի Ամասիայի գավառում։

Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։

## Տես նաև
* Սեբաստիայի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Գալինա Պետրովայի հուշարձան (Նովոչերկասկ)

**Գալինա Պետրովայի հուշարձան** (), Խորհրդային Միության հերոս, Սևծովյան նավատորմի Նովոռոսիյսկի ռազմածովային նավատորմի 386-րդ գումարտակի բուժքույր Գալինա Կոնստանտինովա Պետրովային նվիրված հուշարձան Ռուսաստանի Ռոստովի մարզի Նովոչերկասկ քաղաքում։

Հուշարձանի հասցե՝ Ռուսաստան,  Ռոստովի մարզ,  Նովոչերկասկ, Պրոսվեշենյա փողոց, տուն 126։

## Պատմություն
Խորհրդային Միության հերոս, ռազմածովային կորպուսի սանտարական հրահանգիչ Գալինա Պետրովային նվիրված հուշարձանը հիմնադրվել և բացվել է 1963 թվականին Հարավռուսական պետական պոլիտեխնիկական համալսարանի գլխավոր մասնաշենքի դիմաց, որտեղ նա 1940 թվականից սովորել է անտառային տնտեսության ֆակուլտետում։ Հուշարձանը ստեղծվել է Նովոչերկասկի դպրոցականների, ուսանողների, համալսարանների և միջին մասնագիտական ուսումնական հաստատությունների դասախոսների հանգանակած միջոցներով։ Հուշարձանի պատվանդանը ստեղծվել է Նովոռոսիյսկի պոլիտեխնիկական ինստիտուտի դասախոս, ճարտարապետ Վ. Պ. Կոտելևսկու նախագծով։

Հարավռուսական պետական պոլիտեխնիկական համալսարանի գլխավոր մասնաշենքի դիմաց գտնվող հուշարձանն իրենից ներկայացնում է բարձր պատվանդանի վրա տեղադրված կիսանդրի։ Պատվանդանի վրա գրված են այս խոսքերը. «Գալինա Պետրովային։ 1920-1943 ուսանողներ»։ 2015 թվականին հուշարձանը վերականգնվել է։

;Գալինա Պետրովա
Գալինա Պետրովան ծնվել է 1920 թվականի սեպտեմբերի 9-ին Ուկրաինայի Նիկոլաև քաղաքում։ 1940 թվականին գերազանցությամբ ավարտել է Նովոռոսիյսկի դպրոցը, ընդունվել է Նովոչերկասկի ինժեներական-մելիորատիվ ինստիտուտի անտառտնտեսության բաժին։ Հայրենական պատերազմի սկսվելուն պես անցել է Կրասնոդարի բուժքույրերի դասընթացները։

Ավարտելուց հետո ծառայել է 386-րդ ռազմածովային գումարտակում (Նովոռոսիյսկի նավատորմ, Սևծովյան նավատորմ)։ 1943 թվականի աշնանը մասնակցել է Կերչ-Էլտիգենի դեսանտային գործողությանը, բուժքույր Պետրովան գերմանական կրակահերթի ներքո իջել է Սև ծովի ափին, Էլտիգեն գյուղի մոտ (այժմ՝ Գերոևսկոե, Ղրիմ), որից հետո, ետևում թողնելով մետաղալարերն ու ականապատ դաշտը, առաջ է նետվել, իր հետևից տանելով զինվորներին։ Մեկ գիշերվա ընթացքում բուժքույրը ռազմաճակատից դուրս է բերել մոտ քսան վիրավոր զինվորների։

ԽՍՀՄ Գերագույն խորհրդի 1943 թվականի նոյեմբերի 17-ի հրամանագրով հրամանատարական հանձնարարականների օրինակելի կատարման, նացիստական զավթիչների դեմ մարտերում ցուցաբերած քաջության ու հերոսության համար Գալինա Պետրովան արժանացել է Խորհրդային Միության հերոսի կոչման։

Հետագայում Գալինա Պետրովան մասնակցել է գերմանական հարձակումների դիմագրավմանը, 1943 թվականի դեկտեմբերի 3-ին վիրավորվել է և ընկել դաշտային հիվանդանոց, որի վրա 1943 թվականի դեկտեմբերի 4-ին ռումբ է ընկել։ Զոհերի թվում էր բուժքույր Պետրովան։ Նրան թաղեցին Ղրիմում, Գերոևսկոե գյուղում։

## Գրականություն
* Новочеркасск. Энциклопедия. Новочеркасск. Изд. Новопринт. 2005. ISBN 5-94549-006-7.
## Արտաքին հղումներ
* Памятник Галине Петровой 
* Петрова, Галина Константиновна 

Կատեգորիա:Ռոստովի մարզի հուշարձաններ
Կատեգորիա:1963 հիմնդրումներ Ռուսաստանում
Արքեպիսկոպոս

**Արքեպիսկոպոս** (  - «սկիզբ» և ἐπίσκοπος - եպիսկոպոս - վերակացու, «խնամակալ»), ավագ եպիսկոպոս, պատմական եկեղեցիներում եպիսկոպոսի պատվավոր կոչում։ Ուղղափառ եկեղեցիներում (բացի Երուսաղեմի) արքեպիսկոպոսը հանդիսանում է տվյալ եկեղեցու ներկայացուցիչ։ Արքություն, տրվում է վաստակաշատ եպիսկոպոսներին (արքեպիսկոպոս)։ Արք կամ արհի նշանակում է մեծ։ Այն եպիսկոպոսը, որն իր վարչական իրավասության ներքո ունի մեկ կամ ավելի եպիսկոպոս, կոչվում է մեծ եպիսկոպոս, այսինքն՝ արքեպիսկոպոս։

## Արևելյան եկեղեցում
Ավանդաբար արքեպիսկոպոսի աստիճանը տրվում է եպիսկոպոսին, ով տվյալ տեղական եկեղեցական համայնքում ավագն է։ Հետևաբար, որպես կանոն, արքեպիսկոպոսը գահանիստ քաղաքի ղեկավարող եպիսկոպոսն է։ Պատվո աստիճանը ձևավորվել է IV դարում։

Հայ եկեղեցում արքեպիսկոպոսը նվիրապետական աստիճան չէ, այլ տիտղոս և պատիվ, որ շնորհվում է կաթողիկոսական կոնդակով։ Արքեպիսկոպոսը և պատրիարքը ձեռնադրությամբ և օծումով եպիսկոպոսներ են։ Երուսաղեմի և Կոստանդնուպոլսի հայոց պատրիարքներն արքեպիսկոպոսներ են ի պաշտոնե։

## Արևմտյան եկեղեցում
200px|մինի|Հռոմեակաթոլիկական արքեպիսկոպոսական զինանշան

Ժամանակակից հռոմեակաթոլիկ եկեղեցում արքեպիսկոպոսները բաժանվում են․
* մետրոպոլիտներ, ովքեր ղեկավարում են հոգևոր համայնքները, մետրոպոլիտը զբաղեցնում է արքեպիսկոպոսի աթոռը,շրջանի մյուս աթոռները  հանդիսանում են կախյալ
* արքեպիսկոպոսներ, ովքեր ղեկավարում են եպիսկոպոսությունները և չեն հանդիսանում համայնքի ղեկավար
* անհատական արքեպիսկոպոսներ, ում տիտղոսը տրվում է Պապի կողմից անհատապես
* տիտղոսակիր արքեպիսկոպոսներ, ովքեր զբաղեցնում են ներկայումս գոյություն չունեցող հին քաղաքների աթոռները։
 

Կատեգորիա:Եպիսկոպոս
Կատեգորիա:Կաթոլիկ եկեղեցու տիտղոսներ
Կատեգորիա:Ուղղափառ եկեղեցու տիտղոսներ
Խիազմ (բջջի բաժանում)

250px|մինի|Խիազմ
100px|մինի|Յանսենսի խիազմի տեսություն
**Խիազմ** - գենետիկայում կետ, որում մեյոզի ընթացքում տրամախաչման ժամանակ երկու հոմոլոգ ոչ քույր քրոմատիդները փոխանակվում են գենետիկական նյութով (քույր քրոմատիդները նույնպես միացած են խիազմներում, սակայն քանի որ նրանց գենետիկական նյութը նույնական է, այն ոչ մի կերպ չի անդրադառնում դուստր բջիջներին փոխանցվող գենետիկական նյութի վրա)։ Խիազմները նկատելի են դառնում մեյոզի առաջին պրոֆազի դիպլոտենայի փուլում, սակայն տրամախաչումն ընթանում է դրան նախորդող փուլում՝ պախիտենայում։ Երբ երկու զույգ քույր քրոմատիդներից կազմված յուրաքանչյուր տետրադ սկսում է քայքայվել, խիազմների մասերում մնում են դեռ կպած։ 
Երկվալենտը գոյանում է 2 հոմոլոգ քրոմոսոմների միջև (4 քրոմատիդներով)։ Խիազմը գոյանում է տրամախաչման ընթացքում ֆոսֆոդիեթերային կապերի խախտման տեղում։ Որքան մեծ է գեների միջև հեռավորությունը, այնքան ավելի մեծ է տրամախաչման ինտենսիվությունը։ 
Խիազմները բացահայտվել են 1909 թվականին Ֆրանս Ալֆոնս Յանսենի կողմից ( ), Բելգիայի Լյուվենի կաթոլիկ համալսարանի պրոֆեսորի կողմից։

Melanoplus femurrubrum մորեխը մեյոզի տարբեր փուլերում ենթարկվել է  ռենտգենյան ճառագայթների ազդեցության  և  չափվել է խիազմների հաճախականությունը։ Պարզվել է, որ մեյոզի լեպտոտենա-զիգոտենա փուլերի ժամանակահատվածում ճառագայթելիս, այսինքն նախքան պախիտենայի փուլը, որում ընթանում է տրամապաչում և վերախմբավորում, ավելանում է խիազմների հաճախականությունը։  Խիազմների հաճախականությունը գնահատվել է նաև մեյոզի դիպլոտենա-դիակինեզի  փուլերում։ Այս արդյունքները ցույց են տալիս, որ ռենտգենյան ճառագայթները հարուցել են ԴՆԹ-վնասվածքներ, հավանաբար, այդ թվում երկթել վնասվածքներ, և այդ վնասների թիվը կրճատվել է խիազմների գոյացման ճանապարհով։

## Տես նաև
* Տրամախաչում
* Մեյոզ

## Արտաքին հղումներ
* Recombination and the formation of chiasmata in meiosis 
* Whitby, M. (2009), "Recombination and the formation of chiasmata in meiosis", in Millar, J. (ed.), The Cell Division Cycle: Controlling when and where cells divide and differentiate, The Biomedical & Life Sciences Collection, Henry Stewart Talks Ltd, London (online at http://hstalks.com/?t=BL0422198)

## Ծանոթագրություններ

Կատեգորիա:Բջիջներ
Կատեգորիա:Քրոմոսոմներ
Նալդո (այլ կիրառումներ)

**Նալդո** անունով հայտնի են հետևյալ անձինք.

*Էդինալդու Գոմես Պերեյրա (ծնված 1988), բրազիլացի պրոֆեսիոնալ ֆուտբոլիստ, պաշտպան
*Ռոնալդո Ապարեսիդո Ռոդրիգես (ծնված 1982), բրազիլացի պրոֆեսիոնալ ֆուտբոլիստ, պաշտպան
Ժիենի ամրոց

**Ժիենի ամրոց**(), պատմական կալվածք Ժիենում, Լուարե (դեպարտամենտ), Էնդր և Լուար, Ֆրանսիա։

## Պատմություն
Ամրոցը կառուցվել է 15-րդ դարում, Աննա դե Բոժյոյի համար Հյուրերի թվում էին՝ Ֆրանսիայի թագավոր Ֆրանցիս 1-ինը, Ֆրանսիայի թագավոր Հենրի 2-րդը, Եկատերինա Մեդիչին, Ֆրանսիայի թագավոր Շառլ 9-րդը, թագուհի Աննա Ավստրիացին և Լուի Արև արքան։

1823 թվականից ի վեր այն պատկանել է ֆրանսիական կառավարությանը։ 1940 թվականին Երկրորդ համաշխարհային պատերազմի ժամանակ այն ռմբակոծման է ենթարկվել, հետագայում վերականգնվել է։ Այստեղ գտնվում է թանգարան նվիրված որսորդությանը։

## Ճարտարապետական նշանակություն
1840 թվականից ի վեր ամրոցը ընդգրկվել է պաշտոնական հուշարձանների ցանկում։

## Ծանոթագրություններ

Կատեգորիա:Վերածննդի ճարտարապետություն
Միգել Արաուխո

**Միգել Ժանպիեռ Արաուխո Բլանկո** (, ), պերուացի ֆուտբոլիստ, «Ալյանսա Լիմա» ակումբի և Պերուի ազգային հավաքականի պաշտպան։

## Ակումբային կարիերա
Արաուխոն իր պրոֆեսիոնալ կարիերան սկսել է «Կոբրեսոլ» ակումբի կազմում։ 2011 թվականին նա ընդգրկվել է իր թիմի հիմնական կազմի հայտացուցակում։ Նոյեմբերի 6-ին Միգելը «Ունիվերսիդադ Սեսար Վալեխո» ակումբի դեմ խաղի ժամանակ կատարել է իր նորամուտը Պերուի առաջնությունում, 17 տարեկան հասակում։ 2012 թվականից սկսել է հանդես գալ «Սպորտ Ունկայո»։ Ապրիլի 15-ին «Այկուչո»  ակումբի դեմ խաղի ժամանակ, Միգելը կատարել է իր նորամուտը ակումբի կազմում։ 2013 թվականի հուլիսի 19-ին «Խոսե Գալվես» ակումբի դեմ խաղի ժամանակ Միգելն ակումբի կազմում խփել է իր առաջին գոլը բարձրագույն մակարդակում։

Նույն թվականի ամռանը Արաուխոն տեղափոխվել է սերբական «Ցրվենա Զվեզդա» ակումբի կազմ։ Հոկտեմբերի 19-ին Միգելը «Նովի Պազար»  ակումբի դեմ խաղում կատարել է իր նորամուտը Սերբիայի առաջնությունում։ Իր դեբյուտային մրցաշրջանում Միգելը դարձել է Սերբիայի չեմպիոն, սակայն չնայած դրան՝ նա չի եղել թիմի հիմնական կազմի խաղացող և վերադարձել է հայրենիք։

2014 թվականի ամռանը Արաուխոն պայմանագիր է կնքել «Ալյանսա Լիմա» ակումբի հետ։ Սեպտեմբերի 14-ին «Ռեալ Գարսիլասո» ակումբի դեմ մրցավեճում նա կատարել է իր նորամուտը ակումբի կազմում։ 2015 թվականի հուլիսի 19-ին «Կախամարկա» ակումբի դեմ խաղում նա խփել է իր առաջին գոլը «Ալյանսա Լիմա» ակումբի կազմում։ Նույն թվականին Միգելն օգնել է իր ակումբին դուրս գալ Պերուի գավաթի խաղարկության եզրափակիչ։

## Միջազգային կարիերա
2011 թվականին Արաուխոն Պերուի պատանեկան հավաքականի կազմում մասնակցել է Հարավային Ամերիկայի պատանեկան առաջնությանը, որը տեղի է ունեցել Էկվադորում։ Մրցաշարի ընթացքում նա մասնակցել է Արգենտինայի, Բոլիվիայի և Ուրուգվայի դեմ մրցավեճերին։

2013 թվականին Պերուի երիտասարդական հավաքականի կազմում Միգելը մասնակցել է Հարավային Ամերիկայի երիտասարդական առաջնությանը, որը տեղի է ունեցել Արգենտինայում։  Մրցաշարի ընթացքում նա մասնակցել է  Բրազիլիայի, Պարագվայի, Կոլումբիայի, Էկվադորի և Չիլիի դեմ խաղերում։ Պարագվայցիների դեմ խաղում Արաուխոն գել է խփել։

2014 թվականի նոյեմբերի 19-ին Պարագվայի հավաքականի դեմ ընկերական խաղում կատարել է իր նորամուտը Պերուի հավաքականում՝ հանդիպման 2-րդ կեսում փոխարինելով Քրիստիանո Բենավենտեին։

2018 թվականի մայիսին Արաուխոն ընդգրկվել է Պերուի հավաքականի հայտացուցակում (24 մարդ)՝ մասնակցելու 2018 թվականի աշխարհի առաջնությանը Ռուսաստանում։

## Ձեռքբերումներ
**Թիմային**

 **«[[Ցրվենա Զվեզդա]]»**
*  Սերբիայի ֆուտբոլի առաջնություն – 2013/2014

## Ծանոթագրություններ

## Արտաքին հղումներ
* 
* Ֆուտբոլիստի էջը sports.ru կայքում

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Պերուացի ֆուտբոլիստներ
Կատեգորիա:Պերուի հավաքականի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ցրվենա Զվեզդայի ֆուտբոլիստներ
Կատեգորիա:Տալյերես Կորդովայի ֆուտբոլիստներ
Ժողովածու (3096)

**Ժողովածու** (3096), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3096 թվի տակ։ Ձեռագիրը գրվել է 1816-1821 թվականներին Յոհան եպիսկոպոս [ենթադրաբար],  Մինաս տիրացու անանունք գրիչների կողմից Էջմիածնում։ Գրված է թղթի վրա, որն ունի 20,3X15 չափս։ Ձեռագիրը կազմված է 100 թերթից։ Գրված է միասյուն, նոտրգրով, շղագրով։ Կազմը՝ լաթատապ ստվարաթուղթ։ Հիշատակարաններ գրչի՝ 2ա, 59ա, 76ա, 100ա, հետագայի՝ 99բ (1833 թ.), 1բ (1867, 1883 թթ.), 75բ։

## Բովանդակություն
* Բժշկարան,
* Վասն թանաք եփելոյ,
* Դեղագիրք,
* Մանունք։
## Ծանոթագրություններ

Կատեգորիա:Մատենադարանի ձեռագրեր
Քիմ Մարշ

**Քիմբերլի Գեյլ «Քիմ» Մարշ-Լոմաս** (), առաջին ամուսնությունից՝ **Ռայդեր** (, ), անգլիացի դերասանուհի և երգչուհի։

## Կենսագրություն
Քիմբերլի Գեյլ Մարշը ծնվել է 1976 թվականի հուլիսի 13-ին  Ուիսթոնում (Մերսիսայդ, Մեծ Բրիտանիա)։ Քիմն իր ծնողների չորս երեխաներից ամենակրտսերն է, նրա եղբայրներն են Դեյվիդ Մարշը և Ջոն Մարշը, իսկ քույրը Թրեյսի Մարշն է։ Ընկերություն է անում իր կոլեգա դերասանուհի Վանդա Օպալինսկայի հետ։

## Կարիերա
Կիմը երգչուհու և դերասանուհու կարիերան սկսել է 2001 թվականին։

Հետևյալ մրցանակների դափնեկիր է․

*2007 — TV Quick Awards
* 2007 — National Television Awards 
* 2007 — The British Soap Awards 
*2008 — Television and Radio Industries Club Awards

## Անձնական կյանքը
1990 թվականին Քիմը փաստացի ամուսնացած էր Դեյվ Կանլիֆֆի հետ։ Այս հարաբերությունների ընթացքում Մարշը ունեցել է երկու զավակ՝ որդին Դեյվիդ Ռայան Կանլիֆան (ծնվել է 1995 թվականի ապրիլին) և դուստրը Էմիլի Մեյ Կանլիֆը (ծնվել է 1998 թվականի հունվարին)։

2002 թվականից մինչև 2009 թվականը Քիմը ամուսնացած է եղել դերասան Ջեք Ռայդերի հետ (ծնվել է 1981 թվականին)։

2012-2014 թվականներին Քիմը ամուսնացած է եղել դերասան Ջեյմ Լոմասի հետ (ծնված 1980 թվականին)։ Այս հարաբերությունների ընթացքում Մարշը ունեցել է իր երրորդ և չորրորդ երեխաներին՝ որդին Արչի Ջի Լոմասն ու դուստրը՝ Պոլի Լոմասը։

## Ծանոթագրություններ

## Արտաքին հղումներ
* 
* Digital Spy > Celebrity News > Kym Marsh 
* MailOnline | Kym Marsh News
* Kym Marhs on TV.com

Կատեգորիա:21-րդ դարի անգլիացի դերասանուհիներ
Կատեգորիա:Անգլիացի դերասանուհիներ
Կատեգորիա:Անգլիացի երաժիշտներ
Կատեգորիա:Անգլիացի երգչուհիներ
Կատեգորիա:Բեմական կեղծանուններ
Կատեգորիա:Թատրոնի դերասանուհիներ
DNA (երգ)

**«DNA»**, երգ ամերիկյան հիփ-հոփ ժանրի արտիստ, հեղինակ կատարող Քենդրիկ Լամարի երգը, որի տեսահոլովակը թողարկվել է 2017 թվականի ապրիլի 18-ին որպես նրա DAMN. չորրորդ ստուդիական ալբոմի երկրորդ սինգլ։ Անգլիական UK Singles Chart հիթ-շքերթում երգը հասել է 18 հորիզոնականին։ Տեսահոլովակում նկարահանվել է ամերիկացի հայտնի դերասան Դոն Չիդլը։

## Պատմություն
Բրիտանական UK Singles Chart հիթ-շքերթում «DNA»-ը հասել է 18-րդ հորիզոնական։ Երգն ստացել է դրական արձագանքներ այնպիսի պարբերականների երաժշտական քննատարների կողմից, ինչպիսիք են՝ Vice, *[[Entertainment Weekly]]*, *[[The Daily Telegraph|The Telegraph]]*։

## Երաժշտական տեսահոլովակ
Տեսահոլովակը թողարկվել է 2017 թվականի ապրիլի 18-ին։ Ռեժիսորները եղել են Nabil-ը և The Little Homies-ը։ Տեսահոլովակում նկարահանվել է ամերիկացի հայտնի դերասան Դոն Չիդլը։ Դեռ իր թողարկումից առաջ տեսահոլովակն արժանացել է քննադատների դրական գնահատականին։

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրումներ

## Ծանոթագրություններ

## Արտաքին հղումներ
* 

Կատեգորիա:2017 երգեր
Կատեգորիա:Քենդրիկ Լամարի երգեր
Շոտլանդիայի ազգային թատրոն

**Շոտլանդիայի ազգային թատրոն** (), հիմնադրվել է 2006 թվականին, շոտլանդական ազգային թատերական կազմակերպություն է։ Կազմակերպությունը թատրոնի սեփական շենք չունի, այն ներկայացումներ է խաղում տարբեր թատրոնների բեմերում, գյուղական սրահներում, դպրոցներում և այլ հատուկ տարածքներում, ինչպես սեփական երկրում, այնպես էլ` երկրի սահմաններից դուրս։ 
Կազմակերպություն ստեղծել է 200-ից ավել բեմադրություն և համագործակցում է այլ թատերական կազմակերպությունների, տեղական իշխանությունների և անհատ արվեստագետների հետ` ստեղծելու տարբեր բեմադրություններ։
Ներկայացումների համար օգտագործվում են շատ տարբեր տարածքներ, ինչպես օրինակ, օդանավականներ ու աշտարակներ, համայնքային սրահներ, նավակներ ու անտառներ։ 
Ազգային թատրոնի ստեղծումը Շոտլանդիայի ազգային մշակութային ռազմավարության կետերից մեկն էր։

## Ստեղծում
Շոտլանդիայի հանձնումից հետո, 1997 թվականին, ազգային թատրոն ունենալու երկարաժամկետ ծրագրերն սկսում են իրականություն դառնալ։ 2000 թվականին Շոտլանդիայի կառավարությունը հրավիրում է Շոտլանդիայի արվեստի խորհրդին` ուսումնասիրելու Շոտլանդիայի ազգային թատրոն ստեղծելու հարցը, և անկախ աշխատանքային խումբը զեկույց է ներկայացնում 201 թվականի մայիսին։ Շոտլանդիայի ազգային թատրոնի ստեղծման գաղափարի հիմքում ընկած էր «թատրոն առանց պատերի» գաղափարը, որի համար կարիք չկար թատրոնի նոր շենք կառուցել, ունենալ մշտական թատերախումբ, այլ կարելի էր օգտագործել արդեն գոյություն ունեցող թատրոնների շենքերը և գոյություն ունեցող աշխատակազմերը` նոր ներկայացումներ բեմադրելու համար, որոնք կներկայացվեին ինչպես Շոտլանդիայիում, այնպես էլ` դրա սահմաններից դուրս։
2003 թվականի սեպտեմբերին Շոտլանդիայի կառավարությունը հայտարարում է Շոտլանդիայի ազգային թատրոնի համար հավաքված 7.5 միլիոն ֆունտ ստերլինգի մասին, հաջորդ տարի հավաքվել է 3.5 միլիոն, իսկ 2006 թվականին՝ 4 միլիոն ֆունտ ստերլինգ։

## Գեղարվեստական ղեկավարներ
* **Վիքի Ֆիթերսթոնը** թատրոնի գեղարվեստական ղեկավարն է եղել հիմնադրման օրվանից (2006) մինչև 2013 թվականը։  
* **Լոուրին Սանոմը** գեղարվեստական ղեկավարի պաշտոնն ստանձնել է 2013 թվականի մարտին։ Նրա հրաժարականի մասին հայտարարվել է 2016 թվականի ապրիլին։  
* **Ջեքի Ուիլին** դարձել է թատրոնի հաջորդ գեղարվեստական ղեկավարը։

## Նշանակալի բեմադրություններ
* **Սև ժամացույց** (2006), հեղինակ` Գրեգորի Բուրքե, ներկայացումն ստացել է չորս Լոուրենս Օլիվիեր մրցանակ և մի շարք միջազգային մրցանակներ։
* **[[Մակբեթ]]** (2012), գլխավոր դերում Ալան Կամինգն է, ներկայացումը բեմադրվել է Գլազգոյի Լինքոլն կենտրոնում և Բրոդվեյում (Նյու Յորք)։
* **Ներս թող ինձ** (2013), 2014 թվականին արժանացել է South Bank Sky Arts Award թատերական մրցանակին։
* **Ջեյմսի պիեսները** (2014), պատմական եռագրություն, որը 2014 թվականին արժանացել է Evening Standard Theatre Award-ին, որպես լավագույն ներկայացում։
* **Հավերժական օգնության հասնող մեր կանայք** (2015), ներկայացումն արժանացել է մի շարք մրցանակների։

## Ծանոթագրություններ

## Արտաքին հղումներ
* National Theatre of Scotland video channel
* National Theatre of Scotland collection in the Scottish Theatre Archive

Կատեգորիա:2006 հիմնադրումներ Շոտլանդիայում
Կատեգորիա:Ազգային թատրոններ
Կատեգորիա:Շոտլանդիայի թատրոն
Քրիստոֆեր Բրեննան

**Կրիստոֆոր Բրեննան** (, ), ավստրալիացի բանաստեղծ։

## Կենսագրություն
Քրիստֆեր Բրեննանը ծնվել է Սիդնեյում, Նոր Հարավային Ուելս նահանգում, իռլանդացի գաղթականների ընտանիքում։ Նրա հայրը գարեջրագործ Քրիստոֆեր Բրեննանն է, իսկ մայրը՝ Մերի Էնն Քերոլը։ Երբ նա փոքր էր 6 տարեկան հասակում հիվանդացավ տիֆով։ Առաջին տարիներին նա ուզում էր դառնալ քահանա։ 11 տարեկանում նա ընդունվեց Սուրբ Ալոիզիուսի վարժարան, որտեղ նա առաջին անգամ ծանոթացավ Ջոն Միլթոնի ստեղծագործություններին, որը մեծ ազդեցություն ունեցավ իր աշխատանքի վրա։ Երեք տարի հետո Բրեննանը տեղափոխվում է Սուրբ Իգնատիուսի քոլեջ։ 1888 թվականին ընդունվում է Սիդնեյի համալսարան, որտեղ սովորում է դասական։ Արտասահման մեկնելու նպատակով կրթաթոշակ ստացավ, Բրեննանը գնաց Բեռլին, որտեղ նա հանդիպում է իր ապագա կնոջը, Էլիզաբեթ Ուերթին և հայտնաբերում Ստեֆան Մալարմեի պոեզիան։ Հենց այդ ժամանակ նա որոշեց, որ պիտի բանաստեղծ դառնա։ Վերադառնալով Ավստրալիա, Բերննանը աշխատանքի է անցնում գրադարանում՝ որպես կատալոգներ կազմող, թողնելով իր ուսումնառությունը համալսարանում։ Հաջորդ տասը տարիներին նա ամբողջովին նվիրվում է պոեզիային։ 1896-1897 և 1908-1909 թվականներին Բրեննանը ժամանակավորապես դասախոսություններ է կարդում ժամանակակից լեզուների վերաբերյալ Սիդնեյի համալսարանում, իսկ 1908 թվականին, ըստ դասականների։

1920-ականների վերջերին Բրեննանը սիրավեպ է սկսում Վիոլետա Զինգերի հետ, որի արդյունքում ամուսնալուծվեց իր օրինական կնոջից։ Վիոլետի մահից հետո (ընկավ տրամվայի տակ) Բրաննանը գրեթե կորցրեց իր բանականությունը և մնացած կյանքը ապրեց աղքատության մեջ։ Նա 1932 թվականին մահացել է քաղցկեղից։

## Գրական գործունեություն
Բրեննան, «XXI բանաստեղծություններ» բանաստեղծությունների առաջին հավաքածուն, ազատ է արձակվել 1897 թվականին։ 1914 թ.-ին նա գրել է իր գլխավոր գործը, բանաստեղծություններ ` 1913 թվականին։

## Ծանոթագրություններ

## Արտաքին հղումներ
* Axel Clark, 'Brennan, Christopher John (1870 - 1932)', Australian Dictionary of Biography, Online Edition
* Избранные сочинения

Կատեգորիա:Ավստրալիացի բանաստեղծներ
Կատեգորիա:Ավստրալիացի գրողներ
Կատեգորիա:Գրաքննադատներ
Կատեգորիա:Լեզվաբաններ
Կատեգորիա:Սիդնեյի համալսարանի շրջանավարտներ
Գալյաշ Լևչիկ

**Գալյաշ Լևչիկ** (իրական անունը՝ **Իլյա Միխայլովիչ Լևկովիչ**, , ), բելառուս բանաստեղծ, գրականագետ, թարգմանիչ, հավաքածուներ ունեցող։

## Կենսագրություն

Դարբնի որդի է։ Սլոնիմսկի գավառական դպրոցի շրջանավարտն է եղել։ Աշխատել է հաշտարար դատարանի գրասենյակում, ապա Սլոնիմում՝ որպես դատական քննիչ։ 1904-1920 թվականներին ապրել է Վարշավայում, քաղաքապետարանում աշխատել է որպես գծագրող։ Դասախոսություններ է կարդացել արվեստի դպրոցում։

1920 թվականին միացել է արևմտաբելառուսական պոեզիայի հեղափոխական-ռոմանտիկական շարժմանը։

Վարշավայում նա միջոցներ է հավաքել արձակագիր և հրապարակախոս Սերգեյ Պոլույանի ստեղեծագործությունների ժողովածուի հետմահու հրատարակման համար, փնտրել և գնել է լեհ արիստոկրատներից թղթեր, տպագիր նյութեր, բելառուսական տպագիր հրատարակություններ։ Սլոնիմի իր տանը նա ունեցել է մեծ գրադարան, որտեղ հավաքված էր գրեթե ամեն ինչ, ինչ հրատարակված էր բելառուսերենով․ «Նաշա նիվա», «Գոմոն» թերթերի բոլոր տարեգրքերը, «Мужыцкай праўды»-ի որոշ համարներ, Ֆ․ Բոգուշևիչի, Վ․ Դումինա-Մարտինկևիչ, Յակուբ Կոլաս, Յանկա Կուպալայի և այլոց ստեղծագորություններ, այն ամենը, ինչ հրատարակվել էր «Загляне сонца і ў наша ваконца» կազմակերպությունում, Մ․ Ֆեդերովսկու «Lud Białoruski» բոլոր հատորները, որոնք հեղինակը նվիրել է Լևչիկին։

Լինելով մեթոդիստական եկեղեցու ծխական՝ նա մասնակցել է գյուղերում բելառուսական դպրոցների կազմակերպման առաքելությանը։

1942 թվականի Գալյաշ Լևչիկի կինը ձերբակալվել է Լեհական ընդդիմությանն աջակցելու համար (նրա տանը հայտաբերվել է լեհական դրոշ՝ արծվի պատկերով) և գնդակահարվել է Սլոնիմի մոտ գտնվող Պետրոլովիցկի լեռան վրա։ Գալյաշն այդ ժամանակ մնացել է առանց միջոցների, չի կարողացել նույնիսկ Վարշավայի նախկին բնակարանը ստանալ և 1944 թվականին մահացել է սովից։

## Ստեղծագործություններ
[250px|thumb|left|[Զոսկա Վերասը, Գալյաշ Լևչիկը, Ռոմուալդ Զեմկևիչը]]
1908 թվականին Լևչիկն առաջին անգամ տպագրվել է «Նաշա նիվա» թերթում, 1912 թվականին Վիլնյուսում հրատարակել է իր առաջին բանաստեղծությունների ժողովածուն`«Чыжык беларускі»:

Տպագրվել է «Авадзень», «Маланка» հումորային ամսագրերում, համագործակցել բելառուսական «Заранка» մանկական ամսագրի հետ։

Հավաքել է բելառուսական ժողովրդական բանահյուսության, ժողովրդական կավագործության նմուշներ։

Լեհերենից բելառուսերեն թարգմանել է Յուլիուշ Սլովացկու, Վ. Սիրոկոմլյայի, Մ. Կոնոպնիցիկայայի, Կազիմեժ Պշերվա-Տետմայերի և այլոց աշխատանքները։

1980 թվականին բելառուս գրականագետ Յանկա Սոլոմևիչը հավաքել և հրատարակել է Գալյաշ Լևչիկի ընտրյալ ստեղծագործությունները` «Բախտ և հաց» վերնագրով։

## Գաղափարախոսության տարածում
«Чыжык Беларускi» ժողովածուի «Хто адрокся сваiх, Хто стыдацца нас стаў I прылiп да чужых, — Каб ён свету не знаў!..» բանաստեղծությունը  բելառուս պարտիզանների Մեծ հայրենական պատերազմի ժամանակ տարածել են թռուցիկների և ընդհատակյա հրատարակությունների միջոցով՝ որպես պարտիզանական բանահյուսություն։

## Ծանոթագրություններ

## Գրականություն
* Туронак Ю. Пра Гальляша Леўчыка // Беларускі каляндар. Беласток, 1980.

Կատեգորիա:Բելառուս բանաստեղծներ
Կատեգորիա:Բելառուս գրականագետներ
Կատեգորիա:Բելառուս թարգմանիչներ
Կատեգորիա:20-րդ դարի բանաստեղծներ
Կատեգորիա:Բանաստեղծներ այբբենական կարգով
Կատեգորիա:Բելառուս երաժիշտներ
Կատեգորիա:Բելառուս հրապարակախոսներ
Յա. Պ. Բակլանովի հուշարձան

**Յակով Բակլանովի հուշարձան** (), հուշարձան Նովոչերկասկում։ Տեղադրվել է գեներալ, Կովկասյան պատերազմի մասնակից Յակով Բակլանովի հիշատակին։ Ճարտարապետ և քանդակագործ Ն. Վ. Նաբոկովի ստեղծած հուշարձանն ի սկզբանե տեղադրվել է Սանկտ Պետերբուրգում, Սմոլնի մենաստանի Վոսկրեսենսկոե գերեզմանատանը՝ Յակով Պետրովիչի գերեզմանին, կամավոր նվիրատվությունների շնորհիվ։ Սակայն 1909 թվականին, երբ նշվում էր Յակով Պետրովիչի 100-ամյակը, որոշվեց նրա մասունքները վերաթաղել Դոնի մայրաքաղաքում։ 1911 թվականին վերահուղարկավորման աճյունի հետ Նովոչերկասկի Երմակի հրապարակ տեղափոխեցին հուշարձանը։ Այն գտնվում է Նովոչերկասկի Համբարձման տաճարի հարավային կողմում։ Հուշարձանի հանդիսավոր բացումը տեղի է ունեցել 1911 թվականի հոկտեմբերի 5-ին։

## Պատմություն
200 px|right|thumb|Յակով Բակլանովի հուշարձան, 2013 թվական
1873 թվականին, Յակով Բակլանովի մահվանից հետո, ատաման Միխայիլ Չերտկովի խնդրագրով ստորագրահավաք է սկսվել՝ հուշարձանի համար միջոցներ հավաքելու համար։ 1875 թվականի սկզբին ստորագրություններով հավաքվել էր 2314 ռուբլի 2 կոպեկ ընդհանուր գումար։ Ռազմական ատաման Նիկոլայ Կրասնոկուտսկին  նախագծի մշակման համար առանձնացրել է երկու սպաների։ Ն. Նաբոկովի ստեղծած Բակլանովի հուշարձանի նախագիծը ցուցադրվել է Նովոչերկասկի Պալատական ժողովի դահլիճում հրապարակային դիտման համար։

## Նկարագրություն
Հուշարձանն իրենից ներկայացնում է գրանիտե ժայռ, որի վերևի հատվածում խոնարհված մարտական դրոշն է մակագրությամբ. «Чаю воскресения мёртвых и жизни будущего века. Аминь» և կազակական յափնջին, որի տակից երևում է գեներալի սուրը։ Մոնումենտալ կառուցվածքը պսակում է բրոնզե փափախը, իսկ պատվանդանի կողմերում փորագրված են այն վայրերի անունները, որտեղ Բակլանովը փայլուն հաղթանակներ է տվել։ Ճակատային կողմում փարգրված է բրոնզե մեդալիոն մակագրությամբ.«Դոնի զորքերի գեներալ-լեյտենանտ Յակով Պետրովիչ Բակլանով, ծնվել է 1809 թվականին, մահացել՝ 1873 թ.»:

## Ծանոթագրություններ

Կատեգորիա:Ռոստովի մարզի հուշարձաններ
Կատեգորիա:Ռուսաստանի մշակութային ժառանգություն
Խովանսկու դաստակերտ

**Իշխան Վ. Ա. Խովանսկու դաստակերտ** (, *կոմս Վ. Ա. Բոբրինսկու դաստակերտ*, *Ռազմաշրջանային դատարանի շենք*), Արբատում (Մոսկվա, Ռուսաստան) պահպանված ամենահին շենքերից մեկը։

## Պատմություն
Շենքը կառուցված է փողոցի կարմիր կողմում XVIII դարի վերջում։ Իր ամպիրային նկարագիրը, որը պահպանվել է մինչև մեր օրերը, այն ձեռք է բերել 1812 թվականի Մոսկվայի հրդեհից հետո վերականգնելու ժամանակ։ Ճակատների առկա մշակումը պահպանվել է 1834 թվականից։

1799 թվականին դաստակերտում ծնվել է պատմաբան և դիվանագետ, պուշկինյան ժամանակաշրջանի մասին 1899 թվականին հրատարակված հուշագրությունների հեղինակ Դմիտրի Նիկոլաևիչ Սվերբեևը։ 1820-ական թվականներին տիրապետումն անցել է կայսրուհի Եկատերինա II-ի թոռ և Բոբրինսկիների տոհմի երրորդ («բոբրիկովյան») ճյուղի հիմնադիր Վասիլի Բոբրինսկուն։

1806 թվականին դաստակերտը պատկանել է Ա. Ա. Վսեվոլժսկուն։

1825-1827 թվականներին տունը և քարե ծառայողական կցակառույցները զգալիորեն ընդլայնվել են և զբաղեցրել են գրեթե ողջ բակը։

1834-1835 թվականներին շենքում բնակվել է պետերբուրգյան բեմի աստղ դերասանուհի Եկատերինա Սեմյոնովա-Գագարինան։

1836 թվականից այստեղ բնակվել է Կ. Ա. Նարիշկինը՝ գրող Վլադիմիր Սոլոգուբի քեռին։

1840-ական թվականների վերջում շինության տիրապետումն անցնել է Ռազմական գերատեսչությանը, այստեղ տեղակայվել է Պարենավորման հանձնաժողովը, ապա՝ բազմաթիվ դատական հիմնարկներ։ Խորհրդային իշխանության օրոք տունն ազգայնացվել է, բայց մնացել է զորամասին կից։ Երկար ժամանակ տարածքը հատկացված է եղել Մոսկվայի շրջանի Ռազմական դատարանին։ Մոսխորհրդի 1983 թվականի հունիսի 30-ի որոշմամբ այս տանը նախատեսվում էր կազմակերպել Դեկաբրիստների թանգարան, սակայն վրա հասած Վերակառուցումը փոխեց ծրագրերը։ Այժմ այստեղ նախատեսվում է ստեղծել Գրական թանգարան։

Շենքը մշակութային ժառանգության դաշնային նշանակության օբյեկտ է։

## Ճարտարապետություն
Հետաքրքրություն է ներկայացնում տան` Կրիվոարբատսկի նրբանցքի կողմի պատը, որը ժողովուրդն անվանում է «Ցոյի պատ». այստեղ հավաքվում են խորհրդային ռոք-երաժշտության զոհված աստղ Վիկտոր Ցոյի երկրպագուները։ Պատին (նաև նրբանցքի հակառակ կողմի շենքերի պատերին) արված են Ցոյին նվիրված գրառումներ և պատկերված է երգիչը։

Երկարացված ձախ թևով դաստակերտի ծավալն ընկալվում է որպես միասնական մոնումենտալ զանգված պատուհաններով, որոնք խմբավորված են երեք բարդ կոմպոզիցիայում և ներկայացնում են գեղեցիկ ռելիեֆային դեկորով հետաքրքրաշարժ ռիթմ։

## Ծանոթագրություններ

## Աղբյուրներ
* 
* 
* 

Կատեգորիա:Արբատի շինություններ և կառույցներ
Չմոռանաս ինձ (ֆիլմ)

«**Չմոռանաս ինձ**» (անգլ. *Forget Me Not*), 2009 թվականի ամերիկյան սարսափ ֆիլմ, նկարահանել է ռեժիսոր և սցենարիստ Թեյլոր Օլիվերը։ Պրեմիերան կայացել է հոկտեմբերի 22-ին։

## Սյուժե
Սենդի Չեննինգը՝ դպրոցի և փոքրիկ քաղաքի ամենահայտնի աղջիկն է։ Աղջիկն ընտրվել էր դասարանի ավագ, բայց նրա պլանները բավականաչափ փառասիրական էին։ Հանկարծակի մեկը մյուսի հետևից սկսում են հեռանալ Սենդիի մտերիմ ընկերները։ Բոլոր փաստերը մատնանշում են վաղուց մահացած աղջկա հոգու վրա։ Սենդի Չեննինգին պետք է բացահայտի անցյալի մռայլ գաղտնիքները՝ իր և իր ընկերների փրկության համար։

## Դերերում
* Կառլի Շրեդեր - Սենդի Չեննինգ  
* Քորթնի Բիգգս - Սենդին մանուկ ժամանակ
* Կորդի Լինլի - Էլայ Չեննինգ 
* Ժոզեֆ Լուտման - Էլայը մանուկ ժամանակ
* Միկա Ալբերտի - Ջեյկ Միշել
* Բրի Գաբրիել - Խաննա
* Ջիլլիան Մուրեյ - Ալեքսիս Միշել
* Բրիտանի Ռենի Ֆինեմոր - Անժոլա Սմիտ 
*Բելա Թորն - Անժելան մանուկ ժամանակ
* Զակարի Աբել - Չեդ
* Քենթոն Դյութի - Չեդը մանուկ ժամանակ
* Քլոյա Բրիջես - Լայլա
* Շոն Վինգ - Տի Ջեյ 
* Բարբարա Բեյն - Դոլորեսի քույրը
* Դեն Գոտե - շերիֆ Միշել

## Քննադատություն
Ռոբերտ Բելլը *Exclaim* ամսագրից անվանել է ֆիլմը. «*Ձանձրալի, վիրավորական և անկարող է զվարճացնել անգամ ամենացածր մակարդակով*»։

## Ծանոթագրություններ

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2009 ֆիլմեր
Կատեգորիա:Ամերիկյան սարսափ ֆիլմեր
14+ (ֆիլմ)

**«14+»,** ռուսական մելոդրամա՝ նկարահանված Անդրեյ Զայցևի կողմից՝ 2015 թվականին։

Ֆիլմի կարգախոսն է՝ «Առաջին սիրո պատմությունը»։

## Սյուժե
Ֆիլմը պատմում է երկու դեռահասների՝ Լյոշայի և Վիկայի առաջին սիրո մասին։ Լյոշան հասունացավ և 8-րդ դասարանից հետո ամռանը մտածեց աղջկա մասին։ Լյոշայի մայրն ամեն կերպ անհանգստանում է նրա համար։ Նաև Լյոշան և նրա ընկերները, հետևելով ակումբի աղջիկներին, բախվել են Գոգայի և նրա խուլիգանների հանցախմբին։ Սակայն, չնայած իր սպառնալիքներին, Լյոշան դեռ հանդիպում է իր ժամանակակից Վիկայի հետ։ Արդյունքում մայրը վերադարձել է առավոտյան և տեսել նրանց անկողնում իրենց բուռն գիշերից հետո։

## Դերերում
* Գլեբ Կալյուժնի — Լյոշա
* Ուլյանա Վասկովիչ — Վիկա
* Օլգա Օզոլլապինա — Լյոշայի մայրը
* Դմիտրի Բլոխին — Քեռի Վալերա
* Իրինա Ֆրոլովա— Վիկայի մայրը 
* Շանդոր Բերկեշ — Վիկայի հայրը
* Վլադիսլավ Գորյաչկին — Վիկայի եղբայրը
* Դմիտրի Բարինով — Դրոն
* Դանիիլ Պիկուլա — Վիտյա
* Քսենիա Պախոմովա — Վիկայի ընկերուհին
* Ելիզավետա Մակեդոնսկայա — Կատյա
* Ալեքսեյ Ֆիլիմոնով — Վոլկով
* Նատալյա Պիկուլա — մաթեմատիկայի ուսոցւչուհին

## Ստեղծում
ֆիլմը նկարահանվել է «Celentano» աշխատանքային անվանումով՝ Ֆոնդ կինոյի և ՌԴ մշակույթի նախարարության օգնությամբ՝ 2013 թվականի ամռանը Մոսկվայի տարբեր թաղամասերում։ Աշխատանքի համար անհրաժեշտ եղավ 67 հերթափոխ (ընդունված ֆորմատի՝ 30-35 հերթափոխի փոխարեն)։ Բոլոր դեռահասները կադրում ոչ պրոֆեսիոնալ դեբյուտանտներ են, որոնց գտել էին «ՎԿ» սոցցանցի օգնությամբ։

## Սաունդթրեք
* The Ska Vengers - Vampire
* Газон — Пьяные 
* Propaganda - Quanto Costa
* Ֆաբրիկա—ռոմանտիկա 
* Ռիչարդ Չիզ - Creep
* Mano Negra — Out of Time Mano
* Միխայիլ Բոյարսկի - Зеленоглазое такси
* Radiohead — Creep
* ЯйцЫ Фаберже — Hools
* Ջեյն Բիրկին, Սերժ Գինսբուրգ - Je t'aime moi plus plus
* Վերկա Սերդյուչկա — Дольче Габбана
* Neil Sedaka — Happy Birthday, Sweet Sixteen
* Ленинград — И так далеe
* Ադրիանո Չելենտանո  — Ciao Ragazzi
* Корабль — Нет бабы — нет слёз
* Гастрит — Фрутэлла
* ЯйцЫ Фаберже — Все на футбол
* The Business — Saturday’s Heroes
* Ալեքսանդր Պուշնոյ — Du Taxi
* Ֆաբրիկա — 5 минут
* Գլեբ Կալյուժնի — Моя история любви (կտրվել է)

## Փառատոներ և պարգևներ
* 2015 թիվ - «Բեռլինի կինոփառատոն»`«Բյուրեղապակյա արջ» մրցանակի առաջադրում, որպես լավագույն  պատանեկան 14+ կինոնկար։ 
*2015 թիվ - «Կինոտավր» - ժյուրիի հատուկ դիպլոմ
* 2016 թիվ - «Ժորժ» - հատուկ մրցանակ։
* 2017 թիվ - Մոսկվայի միջազգային կինոփառատոն՝ մայրաքաղաքի մասին լավագույն ֆիլմի համար Մոսկվայի քաղաքապետի երկրորդ մրցանակը։

## Ծանոթագրություններ

## Արտաքին հղումներ
* 

Կատեգորիա:2010-ականների ռուսերեն ֆիլմեր
Կատեգորիա:2015 ֆիլմեր
Կատեգորիա:Ռուսական մելոդրամա ֆիլմեր
Կատեգորիա:Ռուսական ֆիլմեր
Կատեգորիա:Ֆիլմեր, որոնց գործողությունները տեղի են ունենում Մոսկվայում
Կանոնգիրք հայոց (3097)

**Կանոնագիրք Հայոց** (3097), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3097 թվի տակ։ Ձեռագիրը գրվել է  17-րդ դարում (1681 թ.-ից առաջ)։ Գրված է թղթի վրա, որը ունի  19,4X15 չափս։ Ձեռագիրը կազմված է 361 թերթից։ Գրված է երկսյուն, նոտրգրով։ Ունի կիսախորան, լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ կապույտ կտավ։ Հիշատակարաններ գրչի՝ 342բ, հետագայի՝ 356ա (1681,1750 թթ.):
## Բովանդակություն
Յակ. Ղրիմեցւոյ Յաղագս պսակի ամուսնացելոց, Յաղագս ազգականութեան։

## Ծանոթագրություններ

Կատեգորիա:Մատենադարանի ձեռագրեր
Զինովևների-Յուսուպովների տուն

**Զինովևների-Յուսուպովների տուն** (), պատմական շենք Մոսկվայում, որի հիմքում ընկած է XVII դարի քարե ապարանք։ Հասցեն՝ Բոլշոյ Աֆանասևսկի նրբանցք, տուն 24։ Ունի մշակութային ժառանգության տարածաշրջանային նշանակության օբյեկտի կարգավիճակ։

## Պատմություն
Այդ տան կառուցման ճշգրիտ ամսաթիվն անհայտ է։ Սակայն այն փաստը, որ նրա ճակատը դուրս է գալիս նրբանցքի կարմիր գիծ, խոսում է շինության պատկառելի տարիքի մասին։

Ավելի քան հարյուր տարի (1649-1755 թվականներին) տունը պատկանել է Զինովևների ցեղին։ Սեղանապետ Պ. Պ. Զինովևը 1680-1690-ական թվականներին իր հողամասում կառուցել է քարե ապարանք։ Հայտնի է, որ 1685 թվականին Զինովևը քարե շինարարության համար փոխատվություն է ստացել։ Վերականգնողները տունը թվագրում են հենց այդ ժամանակահատվածով։ Տունը բաղկացած է 1680-ական թվականների և XVIII դարի կեսերի երկու փոքր ծավալներից, որոնք ավելի ուշ միավորվել են և դրանց ավերացվել է երկրորդ հարկ։

1776 թվականին տունը պատկանել է գրող Լև Տոլստոյի նախապապ Անդրեյ Տոլստոյին։ Իսկ տան վերջին սեփականատերը եղել է Տոլստոյի աներորդի Ալեքսանդր Բերսը։
ձախից|մինի|250x250փքս|Տունը ավերակների մեջ, 2008 թվական
XIX դարում տունը վերակառուցվել է և դարձվել կիսահարկով ամպիր ոճի առանձնատուն։ 1860-ական թվականներին այն վերակառուցվել է էկլեկտիզմի ոգով, իսկ հարյուրամյակի վերջում վերնակառուցվել է երրորդ հարկ և ճակատների դեկորը ևս մեկ անգամ փոփոխվել է։ Այսպիսով, XX դարի սկզբին այն քիչ էր հիշեցնում XVII դարի ապարանքը։ Խորհրդային տարիներին եղել է բնակելի տուն։ 1980-ական թվականներին ապաբնակեցվել է։

2000-ական թվականներին քանդվել է Զինովևների-Յուսուպովների տանը կցակառուցված եկամտաբեր տունը։ Այնուհետև քանդվել են բակի բոլոր տնտեսական կառույցները, որից հետո տան շուրջը կառուցվել է բնակելի նոր համալիր։ Շատ տարիներ տունը կանգնած էր ավերակների մեջ՝ առանց տանիքի, գրեթե ամբողջովին քանդված։ 2010 թվականին սկսվել է նրա վերականգնումը։ Տունը վերակերտվել է այն տեսքով, որն ունեցել է XVII-XVIII դարերում։ Վերականգնողների խումբը Տ. Ս. Բորիսովայի գլխավորությամբ «Մոսկովյան վերականգնում» մրցույթում արժանացել է 2012 թվականի առաջին մրցանակին «Վերականգնման լավագույն նախագիծ» անվանակարգում։

2015 թվականից շենքում տեղակայվել է Միջազգային դրամագիտական ակումբի մասնավոր թանգարանը։

## Ծանոթագրություններ

## Արտաքին հղումներ
* Палаты Зиновьевых // Архнадзор

Կատեգորիա:Արբատի շինություններ և կառույցներ
Փարիզի գիտության և արդյունաբերության թանգարան

**Գիտության և արդյունաբերության թանգարան** (), կենտրոնական թանգարան, տեղակայված Լյա Վիլետ զբոսայգում, փարիզյան գիտության և արդյունաբերության թաղամասում

Փարիզի հինգերորդ թանգարանը՝ ըստ այցելուների թվի։

## Թանգարանի պատմություն
1977 թվականին Ֆրանսիայի նախագահ Վալերի Ժիսկար դ՝Էստեն հայտարարում է Փարիզում նոր գիտական թանգարան կառուցելու ծրագրի մասին։ 1980 թվականին լավագույն ծրագրի մրցույթում հաղթում է ճարտարապետ Ադրիան Ֆայնզիլբերը (), ովց առաջարկել էր թանգարանի համար օգտագործել Լյա Վիլետ այգում գտնվող հին փարիզյան սպանդանոցների տաղավարները։

Շինարարությունը տևել է 9 տարի, և 1986 թվականի մարտի 13-ին Ֆրանսիայի հաջորդ նախագահ՝ Ֆրանսուա Միտտերանը հանդիավոորությամբ բացեց թանգարանը։

## Մշտական հավաքածու
Թանգարանի մշտական հավաքածուն կրում է «*Էքսպլորիա*» անվանումը և ընդգրկում է  տպավորիչ մշտական հավաքածու, բաժանված հետևյալ բաժինների.

* Տիեզերք (տիեզերք, մոլորակներ, լույսի խաղ)
* Կենդանի աշխարհ (մարդը և գեները)
* Հաղորդակցման միջոցներ (նկարներ, ձայն)
* Արդյունաբերություն (ավտոմեքենա, էներգիա, օդանավորդություն)
* Մաթեմատիկա
* Ակվարիում
* Մանկական թաղամաս (*Cité des enfants*) (этаж 0)
* Պլանետքարիում (2-րդ հարկ)

Թանգարանում մշտապես իրականացնում են թեմատիկ ցուցադրություններ, տարբեր տարիքի երեխաների համար նախատեսված կրթական ծրագրեր։

## Գործնական տեղեկատվություն
Թանգարանը տեղակայված է Փարիզի 19-րդ շրջանում, «30, avenue Corentin-Cariou, 75019 Paris» հասցեով։

Թանգարանը բաց է ամեն օր, բացի երկուշաբթիից։ Աշխատանքային ժամեր՝ 10:00 մինչև 18:00, կիրակի օրերին՝ 10:00 մինչև 19:00։

## Ծանոթագրություններ

## Արտաքին հղումներ
* Փարիզի գիտության և արդյունաբերության թանգարանի պաշտոնական էջը

Կատեգորիա:1980 հիմնադրումներ Ֆրանսիայում
Կատեգորիա:1980 հիմնադրված թանգարաններ
Կատեգորիա:Արդյունաբերության թանգարաններ
Կատեգորիա:Գիտության թանգարաններ
Կատեգորիա:Փարիզի թանգարաններ
Կատեգորիա:Փարիզի տեսարժան վայրեր